নিজস্ব প্রতিবেদক : বর্তমান সরকারের গৃহীত নানামুখী উন্নয়ন পরিকল্পনা ও নীতি বাস্তবায়নের কারণে মোট দেশজ উৎপাদনের (জিডিপি) প্রবৃদ্ধি অর্জন এবং মাথাপিছু আয়ের প্রবৃদ্ধির েেত্র বিস্ময়কর সাফল্য অর্জন করেছে বাংলাদেশ। অর্থনীতিবিদরা বলছেন, সরকারের গৃহীত বিভিন্ন পদক্ষেপের ফলে জাতিসংঘ প্রণীত মিলেনিয়াম ডেভেলপমেন্ট গোল বা এমডিজির প্রায় সবগুলো সূচকে বাংলাদেশ অন্যান্য উন্নয়নশীল দেশের মধ্যে সবচেয়ে ভালো করেছে। এ জন্য জাতিসংঘ বাংলাদেশকে এমডিজি অর্জনের রোল মডেল হিসেবে স্বীকৃতি দিয়েছে। এমডিজির ধারাবাহিকতায় বাংলাদেশ এখন জাতিসংঘ প্রণীত সাসটেইনেবল ডেভেলপমেন্ট গোল বা এসডিজি বাস্তবায়ন করছে এবং টেকসই উন্নয়ন লক্ষ্যমাত্রা বাস্তবায়নেও অন্যান্য দেশের কাছে ইতোমধ্যে উদাহরণ সৃষ্টি করেছে। এমডিজি ও এসডিজির ইতিবাচক প্রভাব পড়েছে দেশের গ্রামীণ অর্থনীতির ওপর। অর্থনৈতিকভাবে বৈশ্বিক মন্দাবস্থা চললেও বাংলাদেশের অর্থনীতি বিশেষ করে গ্রামীণ অর্থনীতি চাঙাই রয়েছে। গ্রামীণ অর্থনীতি চাঙা থাকার পেছনে গ্রামের মানুষের হাতে উৎপাদনশীল ও অনুৎপাদনশীল কাজ থাকাটা বিশেষ ভূমিকা রেখেছে। বিদেশে গিয়ে যে ব্যক্তি দৈনিক ১ হাজার টাকা উপার্জন করলেই খুশি থাকতেন, সে ব্যক্তি এখন দেশের কোনো অজপাড়াগাঁয় বসেই দৈনিক ১ হাজার টাকা উপার্জন করছেন। গ্রামে উপার্জনের বিভিন্ন খাত তৈরি হয়েছে। সেই সব খাতকে অবলম্বন করে কেউ ব্যবসা করছেন, কেউ শ্রম দিচ্ছেন। এর একটি ইতিবাচক প্রভাব পড়েছে জিডিপি প্রবৃদ্ধি ও মাথাপিছু আয়ের ওপর। প্রবৃদ্ধি এবং মাথাপিছু আয় বৃদ্ধি পাওয়ায় দেশের মানুষকে অভিনন্দন জানিয়েছেন প্রধানমন্ত্রী শেখ হাসিনা। ১৪ নভেম্বর অনুষ্ঠিত জাতীয় অর্থনৈতিক পরিষদের নির্বাহী কমিটির (একনেক) সভায় শেখ হাসিনা বলেন, এটি অর্জন সম্ভব হয়েছে দেশের সকল শ্রেণি ও পেশার মানুষের যার যার অবস্থান থেকে অবদান রাখার কারণে। তাই সকলে মিলে কাজ করে গেলে আমরা কাক্সিক্ষত ল্েয পৌঁছতে পারব।